ⴰⵡⴰⵍ ⵙ ⵜⵉⵔⵔⴰ

ⴰⵡⴰⵍ ⵙ ⵜⵉⵔⵔⴰ (ⵙ ⵓⵙⴽⴽⵉⵍ ⴰⵍⴰⵜⵉⵏⵉ: awal s tirra) ⵉⴳⴰ ⴰⴷⵍⵉⵙ ⵏ ⵜⵎⴷⵢⴰⵣⵉⵏ  ⵏ ⵓⵎⴰⵔⴰ ⴷ ⵓⵎⴷⵢⴰⵣ ⴰⵎⵖⵔⵉⴱⵉ ⴰⵎⴰⵣⵉⵖ ⵎⵓⵃⵎⵎⴰⴷ ⵏⴰⴱⵉⵀ ⵉⵜⵜⵡⴰⵙⵙⵏ ⴰⵡⴷ ⵙ ⵡⴰⵙⵙⴰⵖ ⵏ ⵢⵓⴼⵜⵏ. ⵉⴼⴼⵓⵖ ⴷ  ⵓⴷⵍⵉⵙ ⴰⵡⴰⵍ ⵙ ⵜⵉⵔⵔⴰⴳ ⵓⵙⴳⴳⵯⴰⵙ ⵏ 2025, ⵙⴳ ⵜⵥⵕⵉⴳⵉⵏ ⵏ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ ⴷⴰⵔ ⵡⴰⵎⵎⴰⵙ ⵏ ⵜⵙⵉⴳⵣⵜ ⴰⵢⵜ ⵎⵍⵍⵓⵍ ⵉⵍⵍⴰⵏ ⴳ ⴰⵢⵜ ⵎⵍⵍⵓⵍⵎⵓⵃⵎⵎⴰⴷ ⵏⴰⴱⵉⵀ (2025). ⴰⵡⴰⵍ ⵙ ⵜⵉⵔⵔⴰ, , ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ. . ⵉⴳⴰ ⵓⴷⵍⵉⵙ ⴰⴷ ⵏ ⴰⵡⴰⵍ ⵙ ⵜⵉⵔⵔⴰ ⴰⴷⵍⵉⵙ ⵡⵉⵙ ⴽⴽⵓⵥ ⵏⵏⴰ ⴷ ⵉⴼⴼⵓⵖⵏ ⵉ ⵓⵎⴰⵔⴰ ⴰⵎⴷⵢⴰⵣ ⵎⵓⵃⵎⵎⴰⴷ ⵏⴰⴱⵉⵀ, ⴷ ⵡⵉⵙ ⴽⴽⵓⵥ ⵏⵉⵜ ⴳ ⵢⵉⴳⵔ ⵏ ⵜⵎⴷⵢⴰⵣⵜ , ⴹⴰⵕⴰⵜ ⵎⴰ ⴰⴷ ⴰⵙ ⴷ ⵢⴰⴷ ⵜⴼⴼⵓⵖ ⵜⵡⵛⴽⵉⵏⵜ ⵏⵏⵙ ⵜⴰⵎⵣⵡⴰⵔⵓⵜ ⵏ ⵜⵎⴷⵢⴰⵣⵉⵏ ⵏⵏⴰ ⵎⵓ ⵉⴳⴰ ⵙ ⵓⵣⵡⵍ ⵜⴰⴼⴼⵓⴳⵍⴰ ⴷ ⵉⵎⵉⴽ ⴳ ⵓⵙⴳⴳⵯⴰⵙ ⵏ 2013.
ⵉⴼⴼⵓⵖ ⴷ ⵓⴷⵍⵉⵙ ⴰⵡⴰⵍ ⵙ ⵜⵉⵔⵔⴰ ⵙ ⵜⵡⵉⵙⵉ ⴷ ⵡⴰⵏⵏⴰⵍ ⵏ ⵜⵎⴰⵡⴰⵙⵜ ⵏ ⵜⵓⵙⵙⵏⴰ, ⵎⴽ ⵍⵍⵉ ⵜ ⵎⵎⴰⵍⵏⵜ ⵜⴰⵙⵏⵉⵡⵉⵏ ⵏ ⵓⴷⵍⵉⵙ ⵜⵉⵙ ⵙⵏⴰⵜ ⴷ ⵜⵉⵙ ⵙⵉⵏ ⵡⴰⴳⵏⴰⵔⵏ ⴷ ⵜⴰⵎ
 ⴰⵎⴰⵔⴰ 
ⵎⵓⵃⵎⵎⴰⴷ ⵏⴰⴱⵉⵀ (ⵙ ⵜⴼⵕⴰⵏⵚⵉⵚⵜ: Mohamed Nabih) ⵎⵓⵃⵎⵎⴰⴷ ⵏⴰⴱⵉⵀ. ⴳ ⴼⵉⵙⴱⵓⴽ ⵥⵕ ⵉⴳⴰ ⴰⵎⴷⵢⴰⵣ ⴷ ⵓⵎⴰⵔⴰ ⵙ ⵜⵎⴰⵣⵉⵖⵜ, ⴰⵔ ⵉⵜⵜⴰⵔⴰ ⴳ ⵢⵉⴳⵔ ⵏ ⵜⵎⴷⵢⴰⵣⵜ ⵏⵏⴰ ⴳ  ⴷ ⵉⵙⵙⵓⴼⵖ ⴽⴽⵓⵥⵜ ⵜⵡⵛⴽⵉⵏⵉⵏ ⵏ ⵜⵎⴷⵢⴰⵣⵉⵏ ⴳ ⵉⵙⴳⴳⵯⴰⵙⵏ ⵏ 2013, 2016, 2021 ⴷ 2025.
ⵉⵍⵓⵍ ⵓⵎⴰⵔⴰ ⴷ ⵓⵎⴷⵢⴰⵣ ⵎⵓⵃⵎⵎⴰⴷ ⵏⴰⴱⵉⵀ ⴳ ⵓⵙⴳⴳⵯⴰⵙ ⵏ 1957 ⴳ ⵢⴰⵏ ⵡⵓⵙⵓⵏ ⵉⵍⵍⴰⵏ ⴳⵔ ⵡⴰⵏⵣⵉ ⴷ ⵜⵖⵎⵉ, ⵎⴰⵛⴰ ⵉⴹⴼⵕ ⵉ ⵜⵎⵙⵙⵓⴳⵓⵔⵜ ⵏ ⵜⵖⵎⵉ.
ⵉⴼⴼⵓⵖ ⵓⵎⴷⵢⴰⵣ ⵜⵉⵏⵎⵍ ⵜⴰⵎⵏⵣⵓⵜ ⵙⴳ ⵓⵙⵡⵉⵔ ⴰⵏⴰⵎⵎⴰⵙ ⴰⵎⵣⵡⴰⵔⵓ ⴳ ⵓⵙⴳⴳⵯⴰⵙ ⵏ 1975, ⴰⴼⴰⴷ ⴰⴷ ⵢⵉⵥⴹⵉⵕ ⴰⴷ ⵢⴰⵡⵙ ⵉ ⴱⴰⴱⴰⵙ ⴳ ⵜⵡⵓⵔⵉ, ⵉⵙⵉⴼⵙⵓⵙ ⴼⵍⵍⴰⵙ ⵜⴰⵎⴰⵙⴰⵢⵜ ⵏ ⵜⴳⵎⵎⵉ. ⵓⴼⵓⵖ ⵏ ⵎⵓⵃⵎⵎⴰⴷ ⵏⴰⴱⵉⵀ ⵙ ⵢⵉⴳⵔ ⵏ ⵜⵡⵓⵔⵉ ⵔⴰⴷ ⵜ ⵢⴰⵡⵉ ⵙ ⵜⵖⵔⵎⵜ ⵏ ⵟⴰⵏⵟⴰⵏ, ⴳ ⵓⵣⵎⵣ ⴰⵏⵏ ⴰⴷ ⵢⵓⴽⵣ ⵜⴰⵢⵔⵉ ⵏⵏⵙ ⵉ ⵜⵉⵔⵔⴰ ⴷ ⵓⵙⵏⴼⵍⵓⵍ ⴰⵎⵉⵔⴰⵢ, ⵉⵙⵙⵏⵜⵉ ⴰⵔ ⵉⵜⵜⴰⵔⴰ ⵜⵉⵎⵙⴰⵔⵉⵏ ⵏⵏⵙ ⵜⵉⴽⵓⵢⴰⵙⵉⵏ ⴳ ⴽⵔⴰ ⵏ ⵉⵍⵓⴳⵏ, ⴰⴷ ⵓⴽⴰⵏ ⵉⴽⵜⵓⵔ ⵢⴰⵏ ⵡⴰⵍⵓⴳ ⵉⵙⵙⵏⵜⵉ ⵜⵉⵔⵔⴰ ⴳ ⵡⴰⵢⵢⴰⴹ. ⵍⵍⵉⴳ ⴷ ⵉⵎⵎⴰⵜⵜⵉ ⵎⵓⵃⵎⵎⴰⴷ ⵏⴰⴱⵉⵀ ⵙ ⵜⵖⵔⵎⵜ ⵏ ⵓⴳⴰⴷⵉⵔ,ⵉⵙⵡⵡⵓⵔ ⴳ ⵢⴰⵜ ⵜⵖⵍⵍⵓⵙⵜ ⴳ ⵜⴰⵍⴱⵕⵊⵜ, ⵔⴰⴷ ⴰⵙ ⵜⵜⵢⴰⴽⴰⵔⵏⵜ ⵢⴰⵜ ⵜⴰⵢⵢⵉⵍⴳⵉ  ⴽⵔⴰ ⵏ ⵜⵖⴰⵡⵙⵉⵡⵉⵏ ⵏⵏⴰ ⵉⴳⴰ ⴳ ⵢⴰⵜ ⵜⵙⵓⴼⵔⵜ ⵏⵏⴰ ⵉⵔⴰ ⴰⴷ ⵜⵜ ⵢⴰⵡⵉ ⵙ ⵜⵎⴰⵣⵉⵔⵜ, ⵔⴰⴷ ⵉⵍⵎⵎⴰ ⵉⴼⵔⴽ ⵉⵙ ⴰⵙ ⴳⵉⵙ ⵜⵜⵢⴰⴽⴰⵔⵏ ⵉⵍⵓⴳⵏ ⵏ ⵜⵉⵔⵔⴰ ⵏⵏⵙ, ⵜⴰⵖⴰⵡⵙⴰ ⵍⵍⵉ ⵔⴰⴷ ⴰⵙ ⵉⵙⵔⴳ ⵜⴰⴳⵓⴹⵉ ⵎⵇⵇⵓⵔⵏ ⵍⵍⵉⴳ ⵜⵏ ⵓⵔ ⵢⵓⴼⵉ, ⵉⵙⵢⴰⴼⴰ ⵣⵓⵏ ⴰⵙ ⵜⴻⵜⵜⵢⴰⴽⴰⵔ ⵜⵎⴽⵜⵉⵜ ⵏⵏⵙ. ⵜⵣⵔⵉ ⵜⴳⵓⴹⵉ ⵏⴰⴱⵉⵀ, ⵉⵖⴰⵎⴰ ⴷ ⵓⵖⴰⵏⵉⴱ ⴳⵔ ⵉⴹⵓⴹⴰⵏ ⵏⵏⵙ, ⵉⵙⵙⵏⵜⵉ ⴰⵔ ⵉⵜⵜⴰⵔⴰ ⴰⵎⴰⵔⴳ ⵏⵏⴰ ⵎⵓ ⵉⵜⵜⵙⵍⵍⴰ ⴷⴰⵔ ⵕⵕⵡⴰⵢⵚ ⴰⵎ ⵄⵓⵎⴰⵕ ⵏ ⵡⴰⵀⵔⵓⵛ, , ⵙⵄⵉⴷ ⴰⵛⵜⵓⴽ, ⴰⵍⴱⵏⵙⵉⵔ, ⵍⵃⴰⵊⵊ ⴱⵍⵄⵉⴷ... ⵜⴰⵖⴰⵡⵙⴰ ⴰⴷ ⵔⴰⴷ ⴰⵙ ⵜⴰⵡⵙ ⴽⵉⴳⴰⵏ ⴳ ⴰⴷ ⵢⴰⵔⵎ ⴰⴷ ⵉⵜⵜⴰⵔⴰ ⴰⵎⴰⵔⴳ ⵏⵏⵙ ⵏⵜⵜⴰ ⵅⴼ ⵓⵙⵇⵇⵓⵍ ⵏ ⵓⵎⴰⵔⴳ ⵏ ⵕⵕⵡⴰⵢⵚ ⴰⴷ.

 ⵜⴰⵖⴰⵔⵉⴼⵜ 
 ⵜⵓⵎⴰⵢⵜ 
ⵢⵓⵎⴰ ⵓⴷⵍⵉⵙ ⵏ ⴰⵡⴰⵍ ⵙ ⵜⵉⵔⵔⴰ ⴳⵔ ⵜⴰⵙⵏⵉⵡⵉⵏ ⵏⵏⵙ ⵜⴰⵎ ⴷ ⵎⵔⴰⵡⵜ ⵏ ⵜⵎⴷⵢⴰⵣⵜ ⵏⵏⴰ ⵏⵏ ⵉⴳⴳⵔⵏ ⵉ ⵉⵙⵏⵜⴰⵍ ⵉⵣⴷⵉⵏ ⴷ ⵜⵓⴷⵔⵜ ⵜⴰⵡⴰⵙⵙⴰⵏⵜ ⴷ ⵉⵎⵓⴽⵔⵉⵙⵏ ⵏ ⵜⵎⴰⴳⵉⵜ ⴷ ⵡⵉⵏ ⵓⴼⴳⴰⵏ ⴳ ⵡⴰⵎⵓⵏ. ⵜⵉⵎⴷⵢⴰⵣⵉⵏ ⵏ ⵜⴳⵔⵓⵎⵎⴰ ⵙⴰⵡⵍ ⵙ ⵜⵉⵔⵔⴰ ⵔⴱⴰⵏⵜ ⵉⵣⵡⴰⵍ ⴷ ⵉⴷⴷⴰⵏ ⵙ ⵜⵡⴰⵍⴰ ; ⵎⴽ ⵍⵍⵉ ⵜ ⵉⵎⵎⴰⵍ ⵓⵙⴳⴱⵔ ⵏ ⵓⴷⵍⵉⵙ, ⵏⵏⴰ ⵏⵜⵜⴰⴼⴰ ⴳ ⵜⴰⵙⵏⵉⵡⵉⵏ ⵜⵉⵙ ⵙⵉⵏ ⵡⴰⴳⵏⴰⵔⵏ ⴷ ⵚⴹⵉⵚ, ⴷ ⵜⵉⵙ ⵙⵉⵏ ⵡⴰⴳⵏⴰⵔⵏ ⴷ ⵙⴰ(46-47) :

 ⴰⵔⵎⴰⵜ ⴰⵡⴰⵍ
 ⴳⵍⵉⵏ ⴰⵖ ⴷ ⵉⴼⵍⵡⴰⵏ
 ⴰⵙⵢⴰⴼⴰ
 ⵉⴹⵕⴼⴰⵏ
 ⵜⵉⵟⵟ ⵉⵏⵓ ⵜⵕⵎⵉ
 ⴳⴰⵔ ⵜⴰⵡⴰⵔⴳⵉⵜ
 ⵜⴰⴳⵓⴹⵉ ⵏ ⵡⴰⵢⴷⴰ
 ⵔⵔⵡⴰ ⴰⵥⵍⵎⴰⴹ
 ⴰⴼⵛⴰⴷ ⵏ ⵄⵎⵎⵓⵔⵉ
 ⴰⵎⵟⵟⴰ ⵏ ⵓⴳⵏⴰⵡ
 ⴰⴽⴹⵕⵓⵕ ⵏ ⵓⵙⵎⴰⵍ
 ⵜⴰⵡⵙⵙⵔⵉ
 ⵜⴰⵢⵔⵉ ⵏ ⵜⵎⴰⵍⵍⴰⵢⵜ
 ⵜⴰⵕⵥⴳⵉ ⵏ ⵓⵔⵜⵓⵎ
 ⴰⴽⵯⴱⴰ ⵏ ⵢⵉⵎⵎⵉ
 ⵉⴳⴹⴰⴹ ⵏ ⵜⵎⵜⵜⴰⵏⵜ
 ⴰⵀⵔⵎⴰⵛ
 ⵜⴰⵎⵎⴰⵔⴰ ⵏ ⵍⴰⵥ

 ⵜⵓⵜⵍⴰⵢⵜ 
ⵜⵉⵎⴷⵢⴰⵣⵉⵏ ⵏ ⵓⴷⵍⵉⵙ ⴰⵡⴰⵍ ⵙ ⵜⵉⵔⵔⴰ ⴳⴰⵏⵜ ⴰⵏⴰⵡ ⴰⵇⴱⵓⵔ ⴷ ⵉⵙⵡⴰⵏ ⴳ ⵓⵎⴰⵔⴳ ⴰⵎⵉⵡⴰⵏ ⵙ ⵜⵖⴰⵔⴰⵙⵉⵏ ⵏⵏⵙ ⵙ ⵉⴳⵔⵔⴰ ⵓⵎⴷⵢⴰⵣ ⵜⵉⴳⵓⵔⵉⵡⵉⵏ ⵏⵏⵙ ⴷ ⵜⵏⴳⴰⵍⵉⵏ ⴷⴰ ⵉⵙⵙⵎⵔⴰⵙ ⴳ ⵉⵣⵍⴰⵏ ⴷ ⵜⵡⵍⴰⴼⵉⵏ ⵜⵉⵎⵏⵙⴰⵢⵉⵏ ⵓⵔ ⵉⴼⴼⴰⵖⵏ ⵅⴼ ⵜⵎⵢⵓⵔⵜ ⴷ ⵉⵎⵔⵙⴰ ⵍⵍⵉ ⵅⴼ ⵉⵙⴰⵡⴰⵍ. ⵜⵜⵢⴰⵔⴰⵏⵜ ⵜⵎⴷⵢⴰⵣⵉⵏ ⵙ ⵢⴰⵜ ⵜⵓⵜⵍⴰⵢⵜ ⵢⴰⴹⴼⵓⵜⵏ; ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵏ ⵢⵉⴼⴼⵓⵙ, ⵉⵙⵎⵔⵙ ⴳⵉⵙⵏⵜ ⵓⵎⴷⴰⵣ ⵎⵓⵃⵎⵎⴰⴷ ⵏⴰⴱⵉⵀ ⴰⵎⴰⵡⴰⵍ ⵓⴷⵢⵉⵣ ⵙ ⵜⵖⴰⵔⴰⵙⵜ ⵉⵙⵙⵍⴽⴰⵎⵏ ⵉⵏⵓⵎⴰⴽ ⴷ ⵉⵡⵏⴳⵉⵎⵏ ⵏ ⵜⵎⴷⵢⴰⵣⵉⵏ ⵏⵏⵙ ⵉ ⵉⵎⵖⵔⵉ.
ⴳ ⵎⴰ ⴰⴷ ⴷ ⵢⵓⵛⴽⴰⵏ, ⵢⴰⵏ ⵓⵎⴷⵢⴰ ⵏ ⵜⵓⵜⵍⴰⵢⵜ ⵏ ⵓⴷⵍⵉⵙ ⵙⴳ ⵜⵎⴷⵢⴰⵣⵜ ⵜⴰⵎⵣⵡⴰⵔⵓⵜ, ⵏⵏⴰ ⵏⵜⵜⴰⴼⴰ ⴳ ⵜⴰⵙⵏⴰ ⵙⴰⵜ, ⵏⵏⴰ ⵉⵜⵜⵓⵣⵡⵍⵏ ⵙ ⴰⵔⵎⴰⵜ ⴰⵡⴰⵍ; ⵜ:
ⴰⵔⵎⴰⵜ ⴰⵖ ⴰⵡⴰⵍ ⴰⴷ ⵜ ⵏⵙⴰⵡⵍ
ⴰ ⵎⴰ ⵉⴳⵯⵎⵎⵉⵏ
ⴰⴳⵏⴰⵡ ⵉⴳⴰ ⵜ ⵓⵙⴰⵔⴰ ⵏⵓ
ⵉⴳⵍⵍⵉⵏ ⵢⴰⵎⵓⵎ
ⴰ ⴽⵓⵢⴰⵏ ⴷ ⵎⴰⵏⵉ
ⵖ ⴰⵔ ⴷ ⵉⵜⵜⴰⴳⵯⵎ ⴰⵡⴰⵍ
ⵎⵍ ⴰⵏⵖ ⴰⵡⴰⵍ ⴰ ⴰⵏⵎⵎⴰⵍ ⴰⴷ
ⵙⵉⵙⵏ ⵏⵙⴰⵡⴰⵍ
ⵙⵙⵎⵅ ⵉⵏⵓ ⴷ ⵓⵙⴰⵔⴰ ⵀⴰ ⵏⵏ
ⵉⵥⴹⴰⵕ ⴰ ⵉⴳ ⴰⵡⴰⵍ
ⴰⵙⵡⵉⵏⴳⵎⵉⵍⵍⴰ ⵕⵥⵎⴰⵜ
ⵉ ⵓⵙⴰⵔⴰ ⴰ ⵉⵙⴰⵡⴰⵍ
 ⴰⵙⴽⴽⵉⵍ 
ⵉⵜⵜⵢⴰⵔⴰ ⵓⴷⵍⵉⵙ ⵏ ⵓⵎⴷⵢⴰⵣ ⵎⵓⵃⵎⵎⴰⴷ ⵏⴰⴱⵉⵀ ⴰⵡⴰⵍ ⵙ ⵜⵉⵔⵔⴰ ⵙ ⵓⵙⴽⴽⵉⵍ ⵏ ⵜⴼⵉⵏⴰⵖ ⵙ ⵜⵖⴰⵔⴰⵙⵜ ⵉⵣⵔⴽⵏ ⵉ ⵉⵍⵓⴳⵏⵏ ⵏ ⵓⵙⵏⵎⴰⵔⵔⴰ, ⴷ ⵉⵍⴳⴰⵎⵏ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵎⴽ ⵍⵍⵉ ⵜⵏ ⵉⵙⵔⵙ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ.
 ⵜⴰⵣⵡⴰⵔⵜ

 ⵉⴷⵍⵉⵙⵏ 
ⵉⵏⵏⵓⵕⵥⵎ ⵓⵎⴰⵔⴰ ⴷ ⵓⵎⴷⵢⴰⵣ ⴰⵎⴰⵣⵉⵖ ⵎⵓⵃⵎⵎⴰⴷ ⵏⴰⴱⵉⵀ ⵜⴰⴳⴳⵓⵔⵜ ⵏ ⵜⵥⵕⵉⴳⵜ ⵏ ⵉⴷⵍⵉⵙⵏ ⵙⴳ ⵓⵙⴳⴳⵯⴰⵙ ⵏ 2013 ⵍⵍⵉ ⴳ ⴷ ⵉⵍⴰⵍ ⵓⴷⵍⵉⵙ ⵏⵏⵙ ⴰⵎⵣⵡⴰⵔⵓ, ⴷⴰⵜ ⴰⴷ ⵜ ⴷ ⴹⴼⵕⵏ ⵉⴷⵍⵉⵙⵏ ⵢⴰⴹⵏⵉⵏ ⵏⵏⴰ ⴰⴽⴽⵯ ⵉⴽⵛⵎⵏ ⴳ ⵢⵉⴳⵔ ⵏ ⵜⵎⴷⵢⴰⵣⵜ :
 ⵜⴰⴼⴼⵓⴳⵍⴰ ⴷ ⵉⵎⵉⴽ, ⵙⴳ ⵜⵥⵕⵉⴳⵉⵏ ⵏ ⵜⵎⵙⵎⵓⵏⵜ ⵜⴰⵔⵓⵙⵉ (ⴽⵓⵏⵓⵣ), ⴳ ⵡⴰⵏⵣⵉ, ⴳ ⵓⵙⴳⴳⵯⴰⵙ ⵏ 2013
 ⵜⴰⵖⵔⵉⵜ ⵏ ⵜⴷⵔⴼⵉⵜ, ⵙⴳ ⵜⵥⵕⵉⴳⵉⵏ ⵏ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ, ⴳ ⵓⵙⴳⴳⵯⴰⵙ ⵏ 2016
 ⵜⴰⵏⴷⵔⴰ ⵏ ⵓⴷⵔⴰⵔ, ⵙⴳ ⵜⵥⵕⵉⴳⵉⵏ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ, ⴳ ⵓⵙⴳⴳⵯⴰⵙ ⵏ 2021ⵎⵓⵃⵎⵎⴰⴷ ⵏⴰⴱⵉⵀ, (2021). ⵜⴰⵏⴷⵔⴰ ⵏ ⵓⴷⵔⴰⵔ, ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⵥⵕ
 ⵜⵉⵔⵔⴰ ⵙ ⵡⴰⵡⴰⵍ, ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ, ⴳ ⵓⵙⴳⴳⵯⴰⵙ ⵏ 2025

 ⵥⵕ ⵓⴳⴳⴰⵔ
 ⵎⵓⵃⵎⵎⴰⴷ ⵏⴰⴱⵉⵀ
 ⵉⵍⴽⵎⵉⵎⵥ ⴰⵣⴳⵣⴰⵡ 
 ⴰⵙⴷⴷⵉ ⵏ ⵢⵉⵖⴷ
 ⴽⵔⴰ ⵏ ⵜⴼⵔⴰⵙ
 ⵜⵓⵔⵜⵉⵜ ⵏ ⵉⵔⵉⵔ ⴷ ⵓⵔⴰⵔ
 ⵜⴰⵎⵜⵜⴰⵏⵜ ⴰⴳⵯⵏⵙ ⵏ ⵓⵙⴼⵔⵓ

 ⵉⵙⴰⵖⵓⵍⵏ